ddrg/super_eurlex huggingface dataset:
Úradný vestník L 277 , 30/10/1996 S. 0011 - 0011



Nariadenie Komisie (ES) č. 2067/96 z 29. októbra 1996 o zmene a doplnení nariadenia (ES) č. 1000/96 o niektorých obchodných normách pre hydinové mäso KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1906/90 z 26. júna 1990 o niektorých obchodných normách pre hydinu [1], naposledy zmenené a doplnené nariadením (ES) č. 3204/93 [2], najmä na článok 9, keďže nariadenie Komisie (EHS) č. 1538/91 z 5. júna 1991, ktorým sa zavádzajú podrobné pravidlá pre vykonávanie nariadenia Rady (EHS) č. 1906/90 o niektorých obchodných normách pre hydinu [3], naposledy zmenené a doplnené nariadením (ES) č. 1000/96 [4], pokiaľ ide o definíciu kapúna a príslušných výrobných kritérií; keďže je potrebné stanoviť prechodné obdobie pre uplatnenie tejto novej definície zohľadňujúce záujmy niektorých výrobcov pre obchodné obdobie konca roka; keďže opatrenia tohto nariadenia sú v súlade so stanoviskom Riadiaceho výboru pre hydinové mäso a vajcia, PRIJALA TOTO NARIADENIE: Článok 1 Článok 2 nariadenia (ES) č. 1000/96 sa týmto nahrádza takto: "Článok 2 Toto nariadenie nadobúda účinnosť siedmy deň nasledujúci po jeho uverejnení v Úradnom vestníku Európskych spoločenstiev. Bude sa uplatňovať od 1. marca 1997." Článok 2 Toto nariadenie nadobúda účinnosť siedmy deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 29. októbra 1996 Za Komisiu Franz Fischler člen Komisie [1] Ú. v. ES L 173, 6.7.1990, s. 1. [2] Ú. v. ES L 289, 24.11.1993, s. 3. [3] Ú. v. ES L 143, 7.6.1991, s. 11. [4] Ú. v. ES L 134, 5.6.1996, s. 9. --------------------------------------------------
Úradný vestník L 189 , 30/07/1996 S. 0079 - 0079



Nariadenie Komisie (ES) č. 1505/96 z 29. júla 1996, ktorým sa mení a dopĺňa nariadenie (ES) č. 1484/95 stanovujúce podrobné pravidlá vykonávania systému dodatočného dovozného cla a stanovujúce dodatočné dovozné clo v sektoroch mäsa z hydiny, vajec a pre ovalbumín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2771/75 z 29. októbra 1975 o spoločnej organizácii trhu s vajciami [1], naposledy zmenené a doplnené nariadením (ES) č. 2916/95 [2], a najmä na jeho článok 5 ods. 4, so zreteľom na nariadenie Rady (EHS) č. 2777/75 z 29. októbra 1975 o spoločnej organizácii trhu s mäsom z hydiny [3], naposledy zmenené a doplnené nariadením (ES) č. 2916/95, a najmä na jeho článok 5 ods. 4, so zreteľom na nariadenie Rady (EHS) č. 2783/75 z 29. októbra 1975 o spoločnom systéme obchodovania pre ovalbumín a laktalbumín [4], naposledy zmenené a doplnené nariadením (ES) č. 2916/95 a najmä na jeho článok 3 ods. 4, keďže nariadenie Komisie (ES) č. 1484/95 [5], naposledy zmenené a doplnené nariadením (ES) č. 1385/96 [6], stanovuje podrobné pravidlá pre vykonávanie systému dodatočného dovozného cla a taktiež stanovuje dodatočné dovozné clo v sektoroch mäsa z hydiny, vajec a pre ovalbumín; keďže nariadením Komisie (ES) č. 1251/96 [7] sa v kontexte Svetovej obchodnej organizácie pre niektoré výrobky zo sektoru mäsa z hydiny otvorili nové tarifné kvóty; keďže dodatočné clo nemožno uvaliť na výrobky dovážané v rámci týchto tarifných kvót; keďže opatrenia stanovené v tomto nariadení sú v súlade so stanoviskom Riadiaceho výboru pre mäso z hydiny a vajcia, PRIJALA TOTO NARIADENIE: Článok 1 Článok 6 nariadenia (ES) č. 1484/95 sa týmto nahrádza nasledujúcim textom: "Článok 6 Dodatočné clá ustanovené v prílohe I sa nevzťahujú na dovozy v rámci nariadení Komisie (ES) č. 1431/94 [8], (ES) č.1474/95 [9] a (ES) č. 1251/96 [10]." Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Bude sa uplatňovať od 1. júla 1996. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 29. júla 1996 Za Komisiu Franz Fischler člen Komisie [1] Ú. v. ES L 282, 1.11.1975, s. 49. [2] Ú. v. ES L 305, 19.12.1995, s. 49. [3] Ú. v. ES L 282, 1.11.1975, s. 77. [4] Ú. v. ES L 282, 1.11.1975, s. 104. [5] Ú. v. ES L 145, 29.6.1995, s. 47. [6] Ú. v. ES L 179, 18.7.1996, s. 29. [7] Ú. v. ES L 161, 29.6.1996, s. 136. [8] Ú. v. ES L 156, 23.6.1994, s. 9. [9] Ú. v. ES L 145, 29.6.1995, s. 19. [10] Ú. v. ES L 161, 29.6.1996, s. 136. --------------------------------------------------
Úradný vestník L 048 , 27/02/1996 S. 0008 - 0008



Nariadenie Komisie (ES) č. 341/96 z 26. februára 1996, ktorým sa mení a dopĺňa nariadenie (ES) č. 1429/95 vzhľadom k podrobným pravidlám pre žiadosti o povolenie KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 426/86 z 24. februára 1986 o spoločnej organizácii trhu s výrobkami spracovanými z ovocia a zeleniny [1], naposledy zmenené a doplnené nariadením Komisie (ES) č. 2314/95 [2], najmä na jeho článok 13 (8), keďže, aby sa zabránilo predkladaniu nadmerného počtu žiadostí o povolenie uvedené v článku 3 nariadenia Komisie (ES) č. 1429/95 z 23. júna 1995 o vykonávacích pravidlách pre vývozné náhrady na výrobky spracované z ovocia a zeleniny, okrem tých náhrad, ktoré sa udeľujú na pridaný cukor [3], by sa mal uviesť limit na celkové množstvo každého výrobku, na ktoré je možné prijať žiadosť od subjektu; keďže opatrenia stanovené v tomto nariadení sú v súlade so stanoviskom Riadiaceho výboru pre výrobky spracované z ovocia a zeleniny, PRIJALA TOTO NARIADENIE: Článok 1 Nariadenie (ES) č. 1429/95 sa týmto mení a dopĺňa takto: 1. Na koniec článku 3 sa vkladá nasledujúci odsek 4: "4. V deň, kedy sa predložia žiadosti, subjekt nemôže predložiť žiadosť o povolenie na množstvo, ktoré presahuje množstvo stanovené pre daný výrobok počas príslušného alokačného obdobia. Ak sa stanovené množstvo počas alokačného obdobia zvýši, následné žiadosti sa nemôžu týkať množstva, ktoré je väčšie ako rozdiel medzi množstvom ustanoveným pred zvýšením a množstvom ustanoveným po zvýšení. Členské štáty zamietnu všetky žiadosti, ktoré v čase ich predloženia nespĺňajú horeuvedené ustanovenia." 2. Prvá zarážka článku 6 sa nahrádza takto: "— množstvá, na ktoré sa požiadalo o povolenie, s výnimkou množstiev zahrnutých v tých žiadostiach, ktoré sa zamietli podľa článku 3 (4) alebo, ak je to uplatniteľné, nepredloženie žiadnej žiadosti,". Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzne vo svojej celistvosti a priamo uplatniteľné vo všetkých členských štátoch. V Bruseli 26. februára 1996 Za Komisiu Franz Fischler člen Komisie [1] Ú. v. ES L 49, 27.2.1986, s. 1. [2] Ú. v. ES L 233, 30.9.1995, s. 69. [3] Ú. v. ES L 141, 24.6.1995, s 28. --------------------------------------------------
Úradný vestník L 054 , 05/03/1996 S. 0022 - 0023



Nariadenie Komisie (ES) č. 396/96 zo 4. marca 1996, ktorým sa mení a dopĺňa nariadenie (ES) č. 2019/94 o dovoze zvyškov z výroby škrobu z kukurice zo Spojených štátov amerických KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1766/92 z 30. júna 1992 o spoločnej organizácii trhu s obilninami [1], naposledy zmeneného a doplneného nariadením (EHS) č. 1863/95 [2], najmä na jeho článok 9 ods. 2, keďže nariadenie Komisie (ES) č. 344/96 z 26. februára 1996, ktorým sa mení a dopĺňa nariadenie Rady (EHS) č.2658/87 o tarifnej a štatistickej nomenklatúre a o Spoločnom colnom sadzobníku [3] vkladá ďalšiu poznámku do kapitoly 23, ktorá opisuje určité zmesi oprávnené na dovoz do Spoločenstva oslobodené od dovozného cla; keďže na tento účel bola vytvorená osobitná podpoložka 2309; keďže nariadenie Komisie (ES) č. 2019/94 [4] ustanovuje osobitné pravidlá s cieľom zaručiť, aby bol dovážaný výrobok v zhode s dohodnutým colným číselným znakom; keďže sa uvedený výrobok zatriedi do novej podpoložky, ktorú ustanovilo nariadenie (ES) č. 344/96; keďže nariadenie (ES) č. 2019/94 sa má preto meniť a dopĺňať; keďže dosah tejto novely nesmie byť na úkor efektívnosti v plnom rozsahu licencií vydaných pred vstupom tohto nariadenia do platnosti s ohľadom na opis výrobku; keďže opatrenia ustanovené v tomto nariadení sú v súlade so stanoviskom Riadiaceho výboru pre obilniny; PRIJALA TOTO NARIADENIE: Článok 1 Nariadenie (ES) č. 2019/94 sa týmto mení a dopĺňa takto: 1. Kód 23031019 uvedený v článku 1 ods. 1 a v článku 2 sa nahrádza číselným znakom 23099020. 2. Osvedčenie o zhode v prílohe vydané priemyslom USA sa nahrádza dokumentom priloženým k tomuto nariadeniu. Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Bude sa uplatňovať od 8. septembra 1994. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 4. marca 1996 Za Komisiu Franz Fischler Člen Komisie [1] Ú. v. ES L 181, 1.7.1992, s. 21. [2] Ú. v. ES L 179, 29.7.1995, s. 1. [3] Ú. v. ES L 49, 28.2.1996, s. 1. [4] Ú. v. ES L 203, 6.8.1994, s. 5. -------------------------------------------------- PRÍLOHA +++++ TIFF +++++ --------------------------------------------------
Úradný vestník L 134 , 05/06/1996 S. 0009 - 0009



Nariadenie Komisie (ES) č. 1000/96 zo 4. júna 1996, ktorým sa mení a dopĺňa nariadenie (EHS) č. 1538/91 zavádzajúce podrobné pravidlá na vykonávanie nariadenia Rady (EHS) č. 1906/90 o určitých obchodných normách pre hydinu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1906/90 z 26. júna 1990 o určitých obchodných normách pre hydinu [1], zmenené a doplnené nariadením (EHS) č. 3204/93 [2], najmä na jeho článok 9, keďže nariadenie Komisie (EHS) č. 1538/91 [3], naposledy zmenené a doplnené nariadením (ES) č. 205/96 [4], zavádza podrobné pravidlá na vykonávanie obchodných noriem pre hydinu; keďže vzhľadom na získané skúsenosti by sa mala zmeniť a doplniť definícia výrazu kapún a kritériá, ktoré sa na ňu vzťahujú v prílohe IV nariadenia (EHS) č. 1538/91; keďže opatrenia ustanovené v tomto nariadení sú v súlade so stanoviskom Riadiaceho výboru pre hydinové mäso a vajcia, PRIJALA TOTO NARIADENIE: Článok 1 Nariadenie (EHS) č. 1538/91 sa mení a dopĺňa takto: 1. V článku 1 ods. 1 písm. a) sa tretia zarážka nahrádza takto: "— kapún: chirurgicky vykastrovaný kohút pred dosiahnutím pohlavnej dospelosti a zabitý vo veku najmenej 140 dní: po kastrácii sa kapúni musia vykrmovať najmenej 77 dní." 2. Príloha IV sa mení a dopĺňa takto: - druhá zarážka v druhej zarážke bodu c) sa nahrádza takto: - "— 2 m2 na kačicu alebo na kapúna" - druhá zarážka v poslednej zarážke bodu d) sa nahrádza takto: - "— štyri týždne pri kapúnoch." Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 4. júna 1996 Za Komisiu Franz Fischler člen Komisie [1] Ú. v. ES L 173, 6.7.1990, s. 1. [2] Ú. v. ES L 289, 24.11.1993, s. 3. [3] Ú. v. ES L 143, 7.6.1991, s. 11. [4] Ú. v. ES L 27, 3.2.1996, s. 6. --------------------------------------------------
Official Journal L 065 , 15/03/1996 P. 0005 - 0005



NARIADENIE KOMISIE (ES) č. 465/96 zo 14 marca 1996, ktoré mení a dopĺňa nariadenie (ES) č. 2898/95, ktoré sa týka overovania súladu s normami kvality banánov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 404/93 z 13. februára 1993 o spoločnej organizácii trhu s banánmi1, ktoré bolo naposledy zmenené nariadením (ES) č. 3290/942, a najmä na jeho článok 4, keďže nariadenie Komisie (ES) č. 2898/953 ustanovuje, že pravidlá, ktoré sa týkajú overovania súladu s normami kvality banánov ustanovené nariadením Komisie (ES) č. 2257/944 nadobudnú účinnosť 1. apríla 1996; keďže tento dátum nadobudnutia účinnosti sa má odložiť tak, aby vyhovoval zavedeniu overovacích postupov a odovzdaniu informácie obchodníkom; keďže opatrenia ustanovené v tomto nariadení sú v súlade so stanoviskom Riadiaceho výboru pre banány, PRIJALA TOTO NARIADENIE: Článok 1 V článku 9 nariadenia (ES) č. 2898/95, "1. apríl 1996" sa týmto nahrádza "1. júlom 1996". Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 14. marca 1996. Za Komisiu Franz FISCHLER člen Komisie 1 Ú. v. ES L 47, 25.2.1993, s. 1. 2 Ú. v. ES L 349, 31.12.1994, s. 105. 3 Ú. v. ES L 304, 16.12.1995, s. 17. 4 Ú. v. ES L 245, 20.9.1994, s. 6.
Official Journal L 206 , 16/08/1996 P. 0038 - 0038



NARIADENIE RADY (ES) č. 1596/96 zo 30. júla 1996, ktorým sa mení a dopĺňa nariadenie (EHS) č. 2392/86 zakladajúce Register vinohradov spoločenstva RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 822/87 zo 16. marca 1987 o spoločnej organizácii trhu s vínom1), najmä jeho článku 80, so zreteľom na návrh Komisie2), keďže opatrenia stanovené v nariadení (EHS) č. 2392/863) musia byť dostatočne flexibilné na to, aby ich bolo možné prispôsobiť vývoju v spoločnej organizácii trhu s vínom; keďže z dôvodu technických ťažkostí, s ktorými sa stretali niektoré členské štáty pri zakladaní registra vinohradov, je potrebné predĺžiť termíny uvedené v článku 4 (4) nariadenia (EHS) č. 2392/86, PRIJALA TOTO NARIADENIE: Článok 1 V článku 4 (4) nariadenia (EHS) č. 2392/86: a) v prvom pododseku "31. december 1996" sa nahradí výrazom "31. december 1998", b) v piatom pododseku "31. december 1996" sa nahradí výrazom "31. december 1997". Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 31. júla 1996. Za Radu predseda H. COVENEY 1)(1) Ú. v. ES L 84, 27.3.1987, s. 1. Nariadenie naposledy zmenené a doplnené v nariadení (ES) č. 1592/96 (Ú. v. ES L 206, 16.8.1996, s. 31). 2)(2) Ú. v. ES C 125, 27.4.1996, s. 50. 3)(3) Ú. v. ES L 208, 31.7.1986, s. 1. Nariadenie naposledy zmenené a doplnené v nariadení (ES) č. 1549/95 (Ú. v. ES L 148, 30.6.1995, s. 37).
Úradný vestník L 288 , 09/11/1996 S. 0014 - 0014



Nariadenie Komisie (ES) č. 2149/96 z 8. novembra 1996, ktorým sa mení a dopĺňa nariadenie (ES) č. 716/96, ktoré prijalo mimoriadne podporné opatrenia pre trh s hovädzím mäsom v Spojenom kráľovstve KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 805/68 z 27. júna 1968 o spoločnej organizácii trhu s hovädzím a teľacím mäsom [1], v znení nariadenia (ES) č. 1997/96 [2], najmä na jeho článok 23, keďže nariadenie Komisie (ES) č. 716/96 z 19. apríla 1996 [3], v znení nariadenia (ES) č. 1974/96 [4], povoľuje výkup zvierat starších ako 30 mesiacov a držaných v stajniach v Spojenom kráľovstve po minimálne tri mesiace s cieľom ich utratenia a zničenia; keďže po získaní skúseností s uplatňovaním týchto opatrení sa musí predĺžiť doba, po ktorú je nutné držať zvieratá v stajniach; keďže opatrenia ustanovené v tomto nariadení sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 V článku 1 ods. 1 nariadenia (ES) č. 716/96 sa týmto obdobie "tri mesiace" nahradí obdobím "šesť mesiacov". Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Bude sa týkať zvierat nakúpených od tretieho pondelka po dni uverejnenia. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 8. novembra 1996 Za Komisiu Franz Fischler člen Komisie [1] Ú. v. ES L 148, 28.6.1968, s. 24. [2] Ú. v. ES L 267, 19.10.1996, s. 1. [3] Ú. v. ES L 99, 20.4.1996, s. 14. [4] Ú. v. ES L 262, 16.10.1996, s. 2. --------------------------------------------------
Úradný vestník L 027 , 03/02/1996 S. 0006 - 0006



Nariadenie Komisie (ES) č. 205/96 z 2. februára 1996, ktorým sa mení a dopĺňa nariadenie (EHS) č. 1538/91 zavádzajúce podrobné pravidlá na vykonávanie nariadenia (EHS) č. 1906/90 o určitých obchodných normách pre hydinové mäso KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1906/90 z 26. júna 1990 o určitých obchodných normách pre hydinové mäso [1], zmenené a doplnené nariadením (EHS) č. 3204/93 [2], najmä na jeho článok 9, keďže nariadenie Komisie (EHS) č. 1538/91 [3], naposledy zmenené a doplnené nariadením (ES) č. 2390/95 [4], ustanovuje podrobné pravidlá na vykonávanie obchodných noriem v sektore hydinového mäsa; keďže ustanovenia o kontrole obsahu vody v mrazených a hlboko zmrazených kurčatách by sa mali upraviť pokiaľ ide o frekvenciu kontrol, ktoré vykonávajú príslušné orgány alebo za ktoré nesú zodpovednosť a o preberanie nákladov priemyselným podnikom v určitých prípadoch; keďže výsledky týchto kontrol by sa mali sprístupniť národným referenčným laboratóriám a referenčnému laboratóriu spoločenstva na ďalšie vyhodnotenie a mal by ich preverovať riadiaci výbor; keďže opatrenia ustanovené v tomto nariadení sú v súlade so stanoviskom Riadiaceho výboru pre hydinové mäso a vajcia, PRIJALA TOTO NARIADENIE: Článok 1 Článok 14 písm. a) nariadenia (EHS) č. 1538/91 sa týmto nahrádza takto: 1. v odseku 4 sa slová "štrnásť dní" nahrádzajú slovami "každé dva mesiace"; 2. v odseku 5 sa pridá tento pododsek: "Vo všetkých prípadoch, keď sa usúdi, že dávka mrazených alebo hlboko zmrazených kurčiat nie je v súlade s týmto nariadením, pokračujú v testovaní pri minimálnej frekvencii kontrol uvedenej v odseku 4 iba vtedy, ak výsledky troch za sebou nasledujúcich kontrol podľa prílohy V alebo prílohy VI, ktoré sa vykonajú odobratím vzoriek z výroby z troch rôznych dní počas najviac štyroch týždňov, boli negatívne. Náklady na tieto kontroly zaplatí príslušný bitúnok."; 3. Za odsek 12 sa vkladá tento odsek 12 písmeno a): "12 a) Príslušné orgány členských štátov okamžite informujú dotyčné národné referenčné laboratórium o výsledkoch kontrol, ktoré vykonali sami alebo za výkon ktorých niesli zodpovednosť. Národné referenčné laboratóriá každých šesť mesiacov odovzdávajú tieto údaje referenčnému laboratóriu spoločenstva na účel ďalšieho vyhodnotenia a prediskutovania s národnými referenčnými laboratóriami najmenej jedenkrát ročne. Výsledky sa predložia riadiacemu výboru na posúdenie v súlade s článkom 18 nariadenia (EHS) č. 2777/75." Článok 2 Toto nariadenie nadobúda účinnosť 1. marca 1996. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 2. februára 1996 Za Komisiu Franz Fischler člen Komisie [1] Ú. v. ES L 173, 6.7.1990, s. 1. [2] Ú. v. ES L 289, 24.11.1993, s. 3. [3] Ú. v. ES L 143, 7.6.1991, s. 11. [4] Ú. v. ES L 244, 12.10.1995, s. 60. --------------------------------------------------
Úradný vestník L 317 , 06/12/1996 S. 0013 - 0013



Nariadenie Komisie (ES) č. 2333/96 z 5. decembra 1996, ktorým sa mení a dopĺňa nariadenie (ES) č. 2051/96, ktoré stanovuje podrobné pravidlá poskytovania pomoci na vývoz hovädzieho a teľacieho mäsa, pri ktorom možno využívať osobitný dovozný režim v Kanade a ktorým sa mení a dopĺňa nariadenie (ES) č. 1445/95 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva; so zreteľom na nariadenie Rady (EHS) 805/68 z 27. júna 1968 o spoločnom organizovaní trhu s hovädzím a teľacím mäsom [1], naposledy zmenenom a doplnenom nariadením (ES) 2222/96 [2], najmä na jeho články 9 a 13, keďže nariadenie Komisie (ES) 2051/96 [3] ustanovuje niektoré podrobné pravidlá na vývoz hovädzieho mäsa do Kanady najmä zavedením štvrťročných spravovaní osvedčení; keďže vzhľadom na kanadské predpisy o zavedení colných kvót WTO na hovädzie mäso by sa mali zmeniť a doplniť niektoré ustanovenia nariadení Komisie (ES) 2051/96 a (ES) 1445/95 [4], naposledy zmenené a doplnené nariadením (ES) 2051/96; keďže opatrenia ustanovené v tomto nariadení sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 Článok 1 ods. 1 nariadenia Komisie (ES) 2051/96 sa nahrádza takto: "1. Toto nariadenie ustanovuje niektoré podrobné pravidlá v súvislosti s vývozom čerstvého, chladeného alebo mrazeného hovädzieho a teľacieho mäsa s pôvodom v spoločenstve, ktoré spĺňa požiadavky na osobitný režim, do Kanady v objeme 5000 ton za kalendárny rok." Článok 2 Nariadenie Komisie (ES) 1445/95 sa týmto mení a dopĺňa takto: 1. Článok 12a (6) sa nahrádza takto: "6. Žiadosti o povolenia možno predkladať len počas prvých piatich dní každého mesiaca."; 2. V poslednej vete článku 12a (8) sa slovo "štvrťrok" nahrádza slovom "mesiac."; 3. Článok 12a (9) sa nahrádza takto: "9. Povolenia sa vydávajú najneskôr v 21. dni každého mesiaca." Článok 3 Toto nariadenie nadobúda účinnosť siedmy deň od jeho uverejnenia v Úradnom vestníku Európskych spoločenstiev. Bude sa uplatňovať od 1. januára 1997. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 5. decembra 1996 Za Komisiu Franz Fischler člen Komisie [1] Ú. v. ES L 148, 28.6.1968, s. 24. [2] Ú. v. ES L 296, 21.11.1996, s. 50. [3] Ú. v. ES L 274, 26.10.1996, s. 18. [4] Ú. v. ES L 143, 27.6.1995, s. 35. --------------------------------------------------
Úradný vestník L 014 , 19/01/1996 S. 0013 - 0013



Nariadenie Komisie (ES) č. 69/96 z 18. januára 1996, ktorým sa mení a dopĺňa nariadenie (EHS) č. 2676/90 stanovujúce metódy na analýzu vín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 822/87 zo 16. marca 1987 o spoločnej organizácii trhu s vínom [1], naposledy zmenené a doplnené nariadením (ES) č. 1544/95 [2], a najmä na jeho článok 74, keďže bod 2.2.3.3.2. kapitoly 25 prílohy k nariadeniu Komisie (EHS) č. 2676/90 zo 17. septembra 1990 stanovujúcemu metódy spoločenstva na analýzu vín [3], naposledy zmenenému a doplnenému nariadením (EHS) č. 60/95 [4], opisuje metódu na analýzu obsahu oxidu siričitého v hroznovej šťave, ktorej výsledkom je lepšia extrakcia uvedenej látky, ako pri metóde predtým používanej v bode 13.4 kapitoly 13; keďže toto vedie k vyššiemu celkovému obsahu oxidu siričitého v analyzovanej hroznovej šťave, čím sa môže prekročiť stanovené maximum; keďže z hľadiska toho, že táto metóda má za následok technickú modifikáciu u prevádzkovateľov a v záujme predchádzania ťažkostiam pri predaji hroznovej šťavy, prechodné obdobie, počas ktorého sa obsah oxidu siričitého v hroznovej šťave môže analyzovať predtým používanou metódou, by sa malo predĺžiť až do konca vinohradníckeho roka; keďže malo by sa zamedziť každému prerušeniu aplikácie podrobných pravidiel na realizáciu tejto metódy; keďže opatrenia ustanovené v tomto nariadení sú v súlade so stanoviskom Riadiaceho výboru pre víno: PRIJALA TOTO NARIADENIE: Článok 1 Dátum "31. december 1995" v druhom odseku bodu 2.2.3.3.2. kapitoly 25 prílohy k nariadeniu (EHS) č. 2676/90 sa týmto nahrádza dátumom "31. august 1996". Článok 2 Toto nariadenie nadobudne účinnosť dňom jeho uverejnenia v Úradnom vestníku Európskych spoločenstiev. Bude sa uplatňovať od 1. januára 1996. Toto nariadenie je záväzné vo svojej celistvosti a priamo uplatniteľné v členských štátoch. V Bruseli 18. januára 1996 Za Komisiu Franz Fischler člen Komisie [1] Ú. v. ES L 84, 27.3.1987, s. 1. [2] Ú. v. ES L 148, 30.6.1995, s. 31. [3] Ú. v. ES L 272, 3.10.1990, s. 1. [4] Ú. v. ES L 11, 17.1.1995, s. 19. --------------------------------------------------